Na temelju članka 47. Statuta Općine Peteranec („Službeni glasnik Koprivničko-križevačke županije“ broj 6/13., 4/18., 4/20., 4/21. i 26/23. pročišćeni tekst) i članka 3. Pravilnika o stipendiranju studenata s područja Općine Peteranec (KLASA: 604-01/21-01/01 URBROJ:2137/12-21-1 od 13. rujna 2021. godine), Pravilnika o izmjenama Pravilnika o stipendiranju studenata s područja Općine Peteranec (KLASA: 604-01/21-01/01 URBROJ:2137-12-02-23-2 od 13. rujna 2023. godine) i Pravilnika o II. izmjenama Pravilnika o stipendiranju studenata s područja Općine Peteranec (KLASA: 604-01/21-01/01 URBROJ:2137-12-02-24-3 od 26. rujna 2024. godine), općinski načelnik Općine Peteranec donosi

**ODLUKU**

**o raspisivanju Javnog natječaja za dodjelu studentskih stipendija**

**Općine Peteranec za akademsku godinu 2025./2026.**

**Članak 1.**

Općinski načelnik Općine Peteranec donosi Odluku o raspisivanju Javnog natječaja za dodjelu studentskih stipendija Općine Peteranec za akademsku godinu 2025./2026., (u daljnjem tekstu: Javni natječaj).

**Članak 2.**

Studentske stipendije dodijelit će se za cca 20 (dvadeset) studenata koji imaju prijavljeno prebivalište na području Općine Peteranec u neprekinutom trajanju od najmanje 1 (jedne) godine prije objave Javnog natječaja.

Stipendija se utvrđuje u iznosu 100,00 EUR mjesečno, a isplaćivat će se na IBAN korisnika stipendije do zadnjeg dana u tekućem mjesecu za prethodni mjesec.

**Članak 3.**

Ova Odluka stupa na snagu danom donošenja.

**OPĆINSKI NAČELNIK OPĆINE PETERANEC**

KLASA: 604-01/25-01/02

URBROJ: 2137-12-01-25-1

Peteranec, 02. listopada 2025.

**OPĆINSKI NAČELNIK:**

**Ivan Derdić, mag.iur., v.r.**